Toordokter gee moetie vir ‘stroper’Argieffoto ŉ “Toordokter” is verlede week in hegtenis geneem nadat hy glo moetie aan ŉ Mosambiekse renosterstroper gegee het. Bheki Mthembu (55) is buite die Phinda Wildreservaat in KwaZulu-Natal in hegtenis geneem nadat die vermeende stroper vasgetrek is, het die Daily News berig. Mthembu sal van sameswering om ŉ misdaad te verskans, aangekla word. Volgens die Daily News in Durban het Sazi Mhlongo, president van die KwaZulu-Natal se tradisionele genesersvereniging, gesê Mthembu is nie ŉ tradisionele geneser (sangoma) nie.